CELEX: 22009D0025
Language: el
Date: 2009-03-17 00:00:00
Title: Απόφαση της Μεικτής Επιτροπής του ΕΟΧ αριθ. 25/2009, της 17ης Μαρτίου 2009 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

28.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 130/15
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 25/2009
   της 17ης Μαρτίου 2009
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 60/2008 της 6ης Ιουνίου 2008 (1).
            
         
               (2)
            
            
               Η οδηγία 2008/62/ΕΚ της Επιτροπής, της 20ής Ιουνίου 2008, για την πρόβλεψη ορισμένων παρεκκλίσεων για την αποδοχή γεωργικών ντόπιων αβελτίωτων φυλών και ποικιλιών που είναι φυσικώς προσαρμοσμένες στις τοπικές και περιφερειακές συνθήκες και απειλούνται από γενετική διάβρωση καθώς και για τη διάθεση στην αγορά σπόρων και σπόρων γεωμήλων των εν λόγω ντόπιων φυλών και ποικιλιών (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2008/83/ΕΚ της Επιτροπής, της 13ης Αυγούστου 2008, σχετικά με την τροποποίηση της οδηγίας 2003/91/ΕΚ για τη θέσπιση μέτρων για την εφαρμογή του άρθρου 7 της οδηγίας 2002/55/ΕΚ του Συμβουλίου, όσον αφορά τα ελάχιστα χαρακτηριστικά που πρέπει να καλύπτονται κατά την εξέταση και τις ελάχιστες προϋποθέσεις για την εξέταση ορισμένων ποικιλιών κηπευτικών ειδών (3) πρέπει να ενσωματωθεί στη συμφωνία.
            
         
               (4)
            
            
               Η απόφαση 2008/462/ΕΚ της Επιτροπής, της 16ης Ιουνίου 2008, για την απαλλαγή της Βουλγαρίας, της Σλοβακίας και του Ηνωμένου Βασιλείου από ορισμένες υποχρεώσεις τις οποίες υπέχουν δυνάμει της οδηγίας 66/401/ΕΟΚ του Συμβουλίου όσον αφορά το είδος Galega orientalis Lam
                   (4) πρέπει να ενσωματωθεί στη συμφωνία.
            
         
               (5)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο III του παραρτήματος Ι της συμφωνίας τροποποιείται ως εξής:
   
               1.
            
            
               Στο σημείο 15 (οδηγία 2003/91/ΕΚ του Συμβουλίου) του μέρους 1 προστίθεται η ακόλουθη περίπτωση:
               
                           «—
                        
                        
                           
                              32008 L 0083: Οδηγία 2008/83/ΕΚ της Επιτροπής, της 13ης Αυγούστου 2008 (ΕΕ L 219 της 14.8.2008, σ. 55).»
                        
                     
         
               2.
            
            
               Μετά το σημείο 51 (απόφαση 2007/853/ΕΚ της Επιτροπής) του μέρους 2 παρεμβάλλεται το ακόλουθο σημείο:
               
                           «52.
                        
                        
                           
                              32008 L 0062: Οδηγία 2008/62/ΕΚ της Επιτροπής, της 20ής Ιουνίου 2008, για την πρόβλεψη ορισμένων παρεκκλίσεων για την αποδοχή γεωργικών ντόπιων αβελτίωτων φυλών και ποικιλιών που είναι φυσικώς προσαρμοσμένες στις τοπικές και περιφερειακές συνθήκες και απειλούνται από γενετική διάβρωση καθώς και για τη διάθεση στην αγορά σπόρων και σπόρων γεωμήλων των εν λόγω ντόπιων φυλών και ποικιλιών (ΕΕ L 162 της 21.6.2008, σ. 13).»
                        
                     
         
               3.
            
            
               Στο κεφάλαιο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ», παρεμβάλλεται, μετά το σημείο 77 (απόφαση 2007/321/ΕΚ της Επιτροπής), το ακόλουθο σημείο:
               
                           «78.
                        
                        
                           
                              32008 D 0462: Απόφαση 2008/462/ΕΚ της Επιτροπής, της 16ης Ιουνίου 2008, για την απαλλαγή της Βουλγαρίας, της Σλοβακίας και του Ηνωμένου Βασιλείου από ορισμένες υποχρεώσεις τις οποίες υπέχουν δυνάμει της οδηγίας 66/401/ΕΟΚ του Συμβουλίου όσον αφορά το είδος Galega orientalis Lam (ΕΕ L 160 της 19.6.2008, σ. 33).»
                        
                     
         Άρθρο 2
   Τα κείμενα των οδηγιών 2008/62/ΕΚ και 2008/83/ΕΚ και της απόφασης 2008/462/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 18 Μαρτίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 17 Μαρτίου 2009.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 257 της 25.9.2008, σ. 19.
   
      (2)  ΕΕ L 162 της 21.6.2008, σ. 13.
   
      (3)  ΕΕ L 219 της 14.8.2008, σ. 55.
   
      (4)  ΕΕ L 160 της 19.6.2008, σ. 33.
   
      (5)  Δεν έχουν αναφερθεί συνταγματικές απαιτήσεις.